Παναγιώτης Καρύδης

Ο Παναγιώτης Καρύδης του Γρηγορίου (Αθήνα, 1940) και είναι Δρ. Πολιτικός Μηχανικός (Διπλωματούχος Ε.Μ.Π.) με ειδίκευση στην αντισεισμική τεχνολογία και καθηγητής πανεπιστημίου.

Κυριότεροι τίτλοι και δραστηριότητες
 Ακαδημαϊκός, Τακτικό Μέλος της Ευρωπαϊκής Ακαδημίας Επιστημών και Τεχνών από το 2004
 Ομότιμος καθηγητής στο Ε.Μ.Π. από το 2008.
 Καθηγητής Αντισεισμικής Τεχνολογίας στο Ε.Μ.Π. από το 1978 μέχρι την συνταξιοδότησή του, τον Αύγουστο 2007.
 Ιδρυτής και Διευθυντής του Εργαστηρίου Αντισεισμικής Τεχνολογίας του Ε.Μ.Π, από το 1978÷2007.
 Εθνικός εκπρόσωπος στο πρόγραμμα “Μείωση των Επιπτώσεων των Φυσικών Καταστροφών (IDNDR)” υπό την αιγίδα του Οργανισμού Ηνωμένων Εθνών, 1990÷2000. Εκφώνησε την εναρκτήρια ομιλία στη Γιοκοχάμα το 1995 (στα πλαίσια του Παγκοσμίου Συνεδρίου IDNDR, με παρόντα όλα τα κράτη-μέλη του Ο.Η.Ε.).
 Ως συνεργάτης του Γραφείου Δοξιάδη σχεδίασε και συνέθεσε τον εξοπλισμό όλων των εργαστηρίων της Πολυτεχνικής Σχολής Πατρών, όπως και την χωροταξική κατανομή αυτών, 1963÷1966.
 Α’ Αντιπρόεδρος της Ευρωπαϊκής Ενώσεως Αντισεισμικής Μηχανικής, 2000÷2006.
 Αντιπρόεδρος του Ινστιτούτου Τεχνικής Σεισμολογίας και Αντισεισμικών Κατασκευών (ΙΤΣΑΚ), 2004÷2011.
 Καθηγητής στο Λαϊκό Πανεπιστήμιο από το 2005.
 Πρόεδρος της Μη Κερδοσκοπικής Εταιρείας: «Κέντρο Μελετών Διαχείρισης Κινδύνων», (ΚΕ.ΜΕ.ΔΙ.Κ.), στο Δήμο Αθηναίων και Τεχνικός Σύμβουλος στον ίδιο Δήμο για την σεισμική ετοιμότητα και προστασία, 2005÷2010.
 Μέλος του Οργανισμού Ανέγερσης του Νέου Μουσείου Ακρόπολης (Ο.Α.Ν.Μ.Α), 2004÷2015.
 Μέλος του Κεντρικού Συμβουλίου Νεωτέρων Μνημείων του Υπ. Πολιτισμού, 2000÷2010.
 Μέλος της Διοικούσας επιτροπής του Ιονίου Πανεπιστημίου 1988 ÷ 1993.
 Πρόεδρος και Μέλος του Τεχνικού Συμβουλίου του Ιονίου Πανεπιστημίου κατά διαστήματα.
 1965 ÷ 1978: Επιμελητής Ε.Μ.Π.
 1962 ÷ 1965 Έφεδρος Ανθυποσμηναγός της Ε. Π. Αεροπορίας.

Ειδίκευση
Τεχνική Σεισμολογία, Αντισεισμικές Κατασκευές και ιδιαίτερα Αντισεισμικός Σχεδιασμός - Υπολογισμός Κατασκευών. Επισκευή και Ανίσχυση Μνημειακών, Παραδοσιακών και Σύγχρονων Κατασκευών έναντι Σεισμού. Μικροζωνικές Μελέτες και Ανάλυση του Σεισμικού Κινδύνου. Ανάλυση Σεισμικών Παραμέτρων Αντισεισμικού Σχεδιασμού και Υπολογισμού Κατασκευών. Σύνθεση και Ανάπτυξη Σχεδίων Σεισμικής Ετοιμότητας και Ασφάλισης. Δυναμικές Δοκιμές και Μετρήσεις προς Αξιολόγηση της Σεισμικής Απόκρισης/Τρωτότητας των Κατασκευών. Σεισμική και Δυναμική Προσομοίωση των Κατασκευών. Προσεισμικός Έλεγχος και Εκτίμηση Σεισμικής Τρωτότητας Υπαρχουσών Κατασκευών.

Εκπαίδευση
1962 Διπλωματούχος Πολιτικός Μηχανικός Ε.Μ.Πολυτεχνείου.
1964 – 1975 Παρακολούθηση άνω των 40 εφαρμοσμένων ερευνητικών σεμιναρίων και σύντομων εκπαιδευτικών προγραμμάτων, με ειδίκευση στη χρήση αναλογικών ηλεκτρονικών υπολογιστών προς επίλυση συστημάτων πολυάριθμων γραμμικών και μη διαφορικών εξισώσεων που διέπουν την εν χρόνω σεισμική συμπεριφορά των κατασκευών.
1968 Διδάκτωρ Πολιτικός Μηχανικός Ε.Μ.Πολυτεχνείου.
1968 – 1970 Μετεκπαίδευση, Διδασκαλία και Έρευνα στο Διεθνές Ινστιτούτο Σεισμολογίας και Αντισεισμικών Κατασκευών (I.I.S.E.E.), Τόκυο, Ιαπωνίας.
1975 Βοηθός Ερευνητής στο Κέντρο Σεισμικής Μηχανικής του Παν/μίου BERKELEY της Καλιφόρνια.

Επαγγελματικό Αντικείμενο
Υπό την ιδιότητα του Καθηγητή Ε.Μ.Π.
 Διδασκαλία και έρευνα στο προπτυχιακό και μεταπτυχιακό επίπεδο στο θέμα: Αντισεισμική Τεχνολογία, Τεχνική Σεισμολογία, Δυναμικός και Αντισεισμικός Υπολογισμός των Κατασκευών.
 Ιδρυτής και Διευθυντής του Εργαστηρίου Αντισεισμικής Τεχνολογίας του Ε.Μ.Π.
 Συνεφευρέτης του Σεισμικού Προσομοιωτήρα 6 βαθμών ελευθερίας, που λειτουργεί από το 1986 στο Εργαστήριο Αντισεισμικής Τεχνολογίας του Ε.Μ.Πολυτεχνείου, όπου εκτελούνται σεισμικές δοκιμές πάσης φύσεως κατασκευών από πολλά μέρη της υφηλίου.
 Οργανωτής και ομιλητής σε πλείστα όσα επιμορφωτικά και ενημερωτικά σεμινάρια σε θέματα Αντισεισμικών Κατασκευών, σεισμικής προστασίας και ετοιμότητας.
 Επιστημονικώς Υπεύθυνος ή συνεργάτης σε περισσότερα από 100 Εθνικά και Κοινοτικά Ανταγωνιστικά προγράμματα εφηρμοσμένης έρευνας.
 Επόπτης άνω των 400 διπλωματικών, διδακτορικών και μεταπτυχιακών διατριβών σε θέματα Αντισεισμικής Τεχνολογίας.
 Μέλος πολυάριθμων εισηγητικών επιτροπών κρίσης μελών Δ.Ε.Π σε όλες τις βαθμίδες.
 Πρόεδρος ή Μέλος πολυαρίθμων ακαδημαϊκών και τεχνικών επιτροπών εντός και εκτός Ε.Μ.Π, π.χ. Ε.Δ.Ε., Ι.Κ.Υ. Δικαστικός Πραγματογνώμων σχετικά με αίτια βλαβών ή και καταρρεύσεων δομικών έργων μετά από καταστρεπτικούς σεισμούς.
 Συνεχίζει και μετά την συνταξιοδότησή του να διδάσκει σε μεταπτυχιακά μαθήματα, του Ε. Μ. Π. Ιονίου Πανεπιστημίου, Ε. Κ. Π. Α., κ.α. .

Υπό την ιδιότητα του Πολιτικού Μηχανικού-Συμβούλου Μηχανικού
 Μελέτες Στατικές και Αντισεισμικές (στατικές και δυναμικές) και Επιβλέψεις Τεχνικών Έργων Πολιτικού Μηχανικού.
 Μελέτες εκτίμησης σεισμικής τρωτότητας κατασκευών, προ- και μετά- σεισμικός έλεγχος κατασκευών
 Μελέτες Επισκευών ή και Ενισχύσεων σύγχρονων και ιστορικών - μνημιακών κατασκευών.
 Ειδικές Μελέτες έργων Πολιτικού Μηχανικού
 Ειδικές αντισεισμικές μελέτες, όπως μικροζωνικές μελέτες, μελέτες σεισμικής ετοιμότητας και μέτρα προφύλαξης, μετρήσεις υπαίθρου και αναλύσεις ταλαντώσεων, εδάφους και κατασκευών, μελέτες σεισμικής απόσβεσης και μόνωσης των κατασκευών.
 Ανάλυση σεισμικής επικινδυνότητας-προσδιορισμός παραμέτρων για τον αντισεισμικό υπολογισμό και σχεδιασμό κατασκευών
 Προδιαγραφές για επισκευή και ενίσχυση κατασκευών έναντι σεισμού και σεισμική ετοιμότητα (π.χ. Κάστρο Ιπποτών Ρόδου (1986) και Παλαιά Ανάκτορα Μιχαήλ και Γεωργίου Κέρκυρας και της γέφυρας που συνδέει το παλιό φρούριο με την Πόλη (1993), όπου διοργανώθηκαν οι συναντήσεις κορυφής των ηγετών των Κρατών της Ε.Ε. .

Επιστημονικό Έργο
Συγγραφέας άνω των 200 επιστημονικών δημοσιεύσεων και ανακοινώσεων ή τεχνικών άρθρων και εγχειριδίων σε επιστημονικά περιοδικά, σε παγκόσμια / διεθνή / εθνικά συνέδρια, επί θεμάτων Σεισμικής Μηχανικής και Αντισεισμικής Τεχνολογίας. Πάνω από 70 εφαρμοσμένες ερευνητικές εργασίες, όπως π.χ. μικροζωνικές μελέτες, μελέτες σεισμικής επικινδυνότητας, επί τόπου μετρήσεις ταλαντώσεων κτιρίων και γεφυρών, πολυάριθμες τεχνικές εκθέσεις μετά από δοκιμές κατασκευών στο σεισμικό προσομοιωτήρα του Ε. Μ. Π. . Έχει δώσει πάνω από 400 διαλέξεις σε επιμορφωτικά σεμινάρια και ημερίδες.
Έχει επισκεφθεί  και μελετήσει  είτε ως μέλος είτε ως υπεύθυνος ομάδας, πάνω από 40 σεισμόπληκτες περιοχές στην Ελλάδα και στο εξωτερικό και έχει συντάξει τις αντίστοιχες επιστημονικές εκθέσεις και δημοσιεύσεις, (σεισμών Ανδρίτσαινας 1966, Ηπείρου 1966, Επιδαύρου 1967, Τokashi-oki Ιαπωνίας 1968, San Fernando 1971, Bucharest 1977,   Θεσσαλονίκης 1978, El Asnam 1980, Αλκυωνίδων 1981, Καλαμάτας 1986, Τιράνων 1988, Αρμενίας 1988, Αιγίου 1995, Κοζάνης-Γρεβενών 1995, Dinar Τουρκίας 1995, Κόνιτσας 1996, Κωνσταντινούπολης 1999, Αθήνας 1999, Λευκάδας 2003, Ηλείας – Αχαΐας 2008, L’ Aquila 2009, Haiti 2010, New Zealand 2011, Van Τουρκίας 2011, Emilia Romagna 2012, Φθιώτιδας 2013, Κεφαλονιά 2014, Nepal 2015, όπως και πολλών άλλων σεισμών μικρότερης εμβέλειας).
Έχει εκδόσει Σπουδαστικές σημειώσεις για τα μαθήματα «Τεχνική Σεισμολογία - Απλές Κατασκευές» και «Προχωρημένη Αντισεισμική Τεχνολογία». Μέλος πολυάριθμων επιστημονικών επιτροπών κανονισμών (Αντισεισμικών κ.ά.).

Επαγγελματικό Έργο
Από το 1962 Μέχρι το 1998 διατηρεί ίδιο Τεχνικό Γραφείο για τη Μελέτη και Επίβλεψη κτιριακών κυρίως έργων. Έχει μελετήσει ή/και επιβλέψει πάνω από 1200 νέα κτίρια ιδιωτικά και δημόσια και έχει μελετήσει την αποκατάσταση, επισκευή ή/και ενίσχυση άνω των 100 ιστορικών-μνημειακών κτιρίων και άνω των 2800 μη ιστορικές κατασκευές, μετά από σεισμούς, διάβρωση υλικών, καθιζήσεις θεμελίων, αλλαγή χρήσης κ.τ.τ., όπως π.χ. τα Αρχαιολογικά Μουσεία Μυτιλήνης και Θεσσαλονίκης, τα Ναυπηγεία Χαλκίδας, τα έργα Πολιτικού Μηχανικού του Σταθμού Μετατροπής Αράχθου της ΔΕΗ και του Σταθμού Δ.Ε.Η. στο Λαύριο. ΄Εχει εκπονήσει (ως υπεύθυνος τις μικροζωνικές μελέτες Θεσσαλονίκης (1970-72), Περαχώρας (1981-82), Αγ. Ιωάννη Ρέντη (19981-82), Ανθούπολης (1981-82), Καλαμάτας (1986), Α. Λιοσίων (1999-2000). Από το 1998 είναι Τεχνικός Σύμβουλος στο Τεχνικό Γραφείο Μελετών "Συνεργάτες Καρύδη Α.Ε."

Πληθώρα πραγματογνωμοσυνών σχετικών με αίτια βλαβών ή και καταρρεύσεων δομικών έργων και προτάσεις αντιμετώπισής τους. Έχει  εκπονήσει τον προσεισμικό έλεγχο άνω των 10.000 κτιρίων γραφείων, νοσοκομείων και σχολείων, βιομηχανικών εγκαταστάσεων και άλλων κατασκευών.
Συμμετοχή σε ομάδες εργασίας για σύνταξη προδιαγραφών για επεμβάσεις σε κτίρια λόγω μειωμένης αντοχής τους.
Ιδιαίτερη μνεία στη σύνταξη μελετών και προδιαγραφών για τα έργα επισκευής-ενίσχυσης των
•	Κάστρο Ιπποτών Ρόδου για τη σύνοδο των Ευρωπαίων Ηγετών
•	Παλαιά Ανάκτορα Κέρκυρας Μιχαήλ και Γεωργίου, για τη συνάντηση των Ευρωπαίων Ηγετών.
•	Μελέτη ενίσχυσης γέφυρας πρόσβασης στο Παλαιό Φρούριο της Κέρκυρας.
•	Δωρεάν μελέτη επισκευής – ενίσχυσης του Θεάτρου Φοίνιξ Κέρκυρας (2008-2010). Υψιλή επίβλεψη επισκευής - ενίσχυσης του Εθνικού Θεάτρου στην Αθήνα 2007-2010)

Μέλος οκτώ (8) επαγγελματικών και επιστημονικών οργανώσεων ή εταιριών (ΤΕΕ, ΣΠΜΕ, ΑSCE, IAEE, EERI, AAAS, SSA, κλπ).

Δημοσιεύσεις (επιλογή) 
 	Carydis P., Giannopoulos V., Athanasiou E., Lebesis N., (2013):”Seismic protection of monuments and historical buildings by a sustainable reduction system of the seismic input motion”, COMPDYN 2013, 4th Eccomas Thematic Conference on Computational Methods in Structural Dynamics and Earthquake Engineering, Kos Island, Greece, 12-14 June.
 	P. Carydis, E. Lekkas, T. Kritikos,(2012). “The Mw 7.1 Sept 4 2010 and Mw 6.3 Febr 22 2011, New Zealand Eqs. Comparison of EMS1998 and ESI2007 Data”, 15th WCEE, 190, Lisbon
 	P. Carydis, A. Pomonis, K. Goda,(2012). “Fukusima Daiichi Nuclear Power Plant: A Retrospective Evaluation”, 15th WCEE, 2832, Lisbon
 	P. Carydis, C. Castiglioni, E. Lekkas, I. Kostaki, N. Lebesis, and A, Drei,(2012). “The Emilia Romagna, May 2012 earthquake sequence. The influence of the vertical earthquake component and related geoscientific and engineering aspects”. ingegneria sismica, International Journal of Earthquake Engineering, XXIX, N. 2-3, 31-58
 	P. Carydis, E. Lekkas, C. Papaioannou, A. Tsokos and J. Delakouridis,(2012). “The October 23 (Mw = 7.2) and November 9 (Mw = 5.7), 2011 Van, Turkey earthquakes. A geoscientific and engineering report”. ingegneria sismica, International Journal of Earthquake Engineering, XXIX, N. 1, 13-37
 	P. Carydis, and E. Lekkas,(2011). “The Haiti Earthquake Mw = 7.0 of January 12th 2010: structural and geotechnical engineering field observations, near-field ground motion estimation and interpretation of the damage to buildings and infrastructure in the Port-au-Prince area”. ingegneria sismica, International Journal of Earthquake Engineering, XXVIII, N. 3, 24-42
 	P. Carydis,(2011). “A sustainable seismic input reduction system for monuments, for existing and new structures by creating large, stiff and strong foundations-practical applications”. ingegneria sismica, International Journal of Earthquake Engineering, XXVIII, N. 2, 7-24
 	Carydis P., A. Sali, A. Petsa,(2008). "Guidelines for the mitigation of earthquake hazards in industrial facilities", Editorial section of the Documentation and Information centre of the Greek Institute for Hygienic and Security in Laboratory, p.p 240.
 	Castiglioni C.A., H. Mouzakis and P. Carydis,(2006). “Constant and variable amplitude cyclic behavior of welded steel beam – to column connections”, Journal of Earthquake Engineering
 	Elghazouli Ah, B. Broderick, J. Goggins, H. Mouzakis, P. Carydis, J. Bouwkamp and A. Plumier,(2005). “Shake table testing of tubular steel bracing members”, Structures & Buildings, 158, Issue SB4, 229-241
 	P. Carydis,(2004). “The effect of the vertical earthquake motion in near field”. 8th International Conference on Structures Under Shock and Impact, SUSI VIII, N. Jones & C.A.Brebbia (Editors), WIT Press, 267-282
 	Elghazouli Ah, B. Broderick, J. Goggins, H. Mouzakis, P. Carydis, J. Bouwkamp and A. Plumier,(2004). “Shake-table testing and seismic performance evaluation of bracing members”, 13th WCEE, 2561, Vancouver
 	Benedetti D., P. Carydis and M.P. Limongelli,(2002). “Evaluation of the seismic response of masonry buildings based on energy functions”, Earthquake Engineering and Structural Dynamics, 1681-1698
 	Carydis P.,(2002). “The vertical seismic component ‘The Colombus’ egg in earthquake engineering”, 12th European Conference on earthquake Engineering
 	Mouzakis H., I.N. Psycharis, D.Y. Papastamatiou, P. Carydis, C. Papantonopoulos and C. Zambas,(2002). “Experimental investigation of the earthquake response of a model of a marble classical column”, Earthquake Engineering and Structural Dynamics, 31, 1681-1698
 	Plakas A., J. Bouwkamp, P. Carydis, H. Mouzakis,(2002). “Composite Behaviour Under Quasi Static and Dynamic Loading” European Earthquake Engineering Vol. XVI, 31-39
 	Lu Y., H. Hao, P. Carydis and H. Mouzakis,(2001). “Seismic performance of RC frames designed for three different ductility levels”, Engineering Structures, 23, 537-547
 	Castiglioni C.A., C. Bernuzzzi, P. Carydis,(2001). “Dynamic Behaviour of steel moment-resisting frames with a concrete slab on metal sheeting” Construzioni Metalliche, LII.n.3
 	Benedetti D. and P. Carydis,(1999). “Influence of the vertical component on damage during shallow-near field earthquakes”, European Earthquake Engineering, 3, 3-12
 	Carydis P., H. Mouzakis, D. Benedetti, P. Pezzoli,(1998). "Repair and strengthening of seismically damaged traditional buildings, proc. XI ECEE, Sept. 6-11, Paris, France.
 	Benedetti D., P. Carydis, P. Pezzoli,(1998). "Shaking table tests on 24 simple Masonry buildings", Earthquake Eng. And Struct. Dynamics, 27, 67-90.

 Παραπομπές 

Κατηγορία:Μέλη Εθνικού Μετσόβιου Πολυτεχνείου